**DECIZIA ETAPEI DE ÎNCADRARE**

**Nr. draft din 04.12.2023**

Ca urmare a solicitării de emitere a acordului de mediu adresate de **MUNICIPIUL CÂMPIA TURZII prin PRIMAR DORIN NICOLAE LOJIGAN** cu sediul/domiciliul în municipiul Câmpia Turzii, str. Laminoriștilor, nr. 2-4 , județul Cluj, înregistrată la APM Cluj cu nr. 16851/27.07.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 21338/06.10.2023, nr. 22304/23.10.2023, nr. 22277/23.10.2023, nr. 22119/19.10.2023 și ne. 25126/28.11.2023 și a consultărilor desfăşurate în cadrul şedinţei Comisiei de Analiză Tehnică din data de 31.10.2023, că proiectul ***,,Regenerare urbană cartier blocuri - cvartal 1”***  propus a fi realizat în municipiul Câmpia Turzii, judeţul Cluj***,*** **nu se supune evaluării impactului asupra mediului.**

 **Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadrează în prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **13.a) *„Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.”,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se încadreaza în reglementările PUG municipiului Câmpia Turzii, aprobat prin HCL nr. 119/20.12.2012.

* Conform Certificatului de Urbanism nr. 88 din 25.05.2023, emis de Primăria Municipiului Câmpia Turzii:
* Imobilul este situat în intravilan, fiind domeniul public al municipiului;
* destinație: parțial în zona LFC – de locuințe și funcțiuni complementare, subzona LFCM5-locuințe colective și funcțiuni complementare situate în exteriorul zonei construire protejate și parțial în zona CC – căilor de comunicații și construcții aferente, subzona CC1-căi de comunicație rutieră;
* funcțiune dominantă: pentru zona LFCM5 – locuire (locuințe colective existente, cu regim mediu-mare de înălțime între P+4 și P+10), iar pentru zona CC1 – circulația/staționarea rutieră (a mijloacelor de transport auto, cu tracțiune animală, a bicicletelor și pietonilor, parcări publice):
* suprafața: 74371 mp.

c) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

d) realizarea şi utilizarea investiţiei propuse nu prevede utilizarea de substanţe toxice sau periculoase şi nu implică generarea de emisii semnificative în mediu;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

g) investiţia propusă nu se cumulează cu alte proiecte existente sau aprobate;

h) proiectul este de amploare redusă;

i) nu sunt afectate zone de pădure sau cu folosință specială;

j) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **nu intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **nu intră sub incidența prevederilor art. 48 si 54 din Legea apelor nr. 107/1996**, cu modificarile si completarile ulterioare;

**IV.** **Caracteristicile proiectului**

**Amplasament:** imobilele identificate prin CF Câmpia Turzii nr. 57286, 54943, 55000, 54863, 54998, 57288, 57289, 57282, 57287, 54999, 55002 și 57290 sunt situate în intravilanul municipiului, cvartalul 1 fiind delimitat de str. Aurel Vlaicu, str. Retezatului, str. Gheorghe Barițiu și str. Oituz.

Se propuneregenerarea cvartalului 1 a municipiului, prin realizarea următoarelor lucrări principale:

1. *Realizarea acceselor pietonale, trotuare și alei:* accesele vor fi modernizate astfel încât să asigure accesibilitatea pentru toate grupele de vârstă și implicit, pentru persoanele cu dizabilități. Căile pietonale vor avea înălțime de max. 0,2 m și lățime liberă de minim 1,5 m, iar în zonele unde acest lucru nu este posibil, lățimea va fi de 1 m. Trotuarele se vor încadra cu borduri de 20x25 cm, dacă acestea sunt delimitate de carosabil sau 10x15 cm pe bundație din beton C16/20, dacă acestea sunt delimitate de spațiu verde sau proprietăți.
2. *Piste de biciclete:* pistele vor fi așezate între trotuar și carosabil, pe o parte sau ambele părți ale drumului, în funcție de spațiul disponibil. Se vor amplasa raastere inteligente pentru biciclete, unde există piste. În profiil transversal, o banda va avea lățimea de minim 1 m și o pantă transversala de 1%-2% spre gurile de scurgere sau spațiul verde. Traseul de biciclete și traseul pietonal vor fi prevăzute cu sistem de iluminat.
3. *Regenerarea spațiilor verzi din interiorul cartierului:* se propune amenajarea/extinderea spațiului verde în zona cartierelor de blocuri. Se propune toaletarea arborilor existenți și plantarea de noi arbori; se propune desființarea gardurilor din întregul cvartal. Se vor configura spații verzi în vederea conturării unui traseu de parcurs pe toata suprafața parcurilor și amenajarea de zone de interes: spații de joacă și dotarea cu mobilier urban.
4. *Spații de joacă:* se propune reamenajarea spațiilor de joacă, eliminarea echipamentelor de joacă din plastic și înlocuirea acestora cu cele din lemn.
5. *Reabilitarea sistemului de iluminat public și instalarea unui sistem de supraveghere video*: se vor realiza linii electrice subterane dedicate sistemului de iluminat public pentru pistele/traseele de biciclete și pietoni și pentru spațiile de recreere. Se vor amplasa stâlppi de iluminat fabricați din oțel, echipați cu aparate de iluminat de tip felinar LED. Va fi implementat un sistem de telegestiune, cu rol de control și monitorizare la distanță. Totodată, va fi instalat un sistem de supraveghere video în zona de cvartalului.
6. *Sistem de canalizare pluvială*: se propune modernizarea sistemelor de scurgere a apelor prin realizarea de rigole care să permită circulația pietonilor. Scurgerea apelor pluviale de pe suprafața pistelor/trotuarelor se va realiza prin execuția de pante transversale de 1%-2%.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

* se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei prin producere de praf şi zgomot, fiind obligatoriu să se respecte normele, standardele şi legislaţia privind protecţia mediului, în vigoare;
* utilizarea exclusiv a terenurilor stabilite pentru amplasarea organizării de şantier; se interzice afectarea sub orice formă a vecinătăţilor amplasamentului analizat; se vor restrânge la minim suprafeţele ocupate temporar în timpul perioadei de construcţie şi se vor delimita zonele de lucru prin indicatoare vizibile;
* luarea măsurilor asiguratorii pentru stabilitatea terenului din vecinatate şi a construcţiilor existente, indiferent de stadiul de realizare a proiectului;
* delimitarea zonelor de lucru pentru prevenirea/minimalizarea distrugerii suprafeţelor vegetale din vecinătatea obiectivelor; se interzice defrişarea/tăierea de arbori din vecinătatea amplasamentelor;
* manipularea materialelor de construcții și a volumelor de pământ excavat se va face numai în spațiul destinat lucrărilor;
* stropirea solului în fazele de pregătire prin decopertare/săpături/excavări în vederea evitării emisiilor de pulberi în perioadele cu vânt;
* asigurarea unei umidități adecvate a materialului excavat/transportat/împrăștiar și a deșeurilor de construcții depozitate temporar, în perioadele lipsite de precipitații;
* soluţia umectării se va avea ȋn vedere şi la nivelul drumurilor parcelelor neasfaltate, prin aceasta asigurându-se o reducere considerabilă a debitelor de particule emise ca urmare a traficului utilajelor sau a acţiunii vântului;
* diminuarea la minimum a înălţimii de descărcare a materialelor care pot genera emisii de praf și evitarea desfăşurării lucrărilor cu emisii de praf ȋn perioade cu vânt puternic;
* evitarea depozitării materialelor de construcții/utilajelor/deșeurilor pe terenurile din jurul amplasamentului;
* respectarea căilor de acces pentru utilaje și mijloace de transport;
* asigurarea transportului şi manipulării materialelor de construcţie pentru evitarea pierderilor din utilajele de transport; mijloacele de transport pentru materiale vor fi prevăzute cu prelată pentru evitarea ȋmprăştierii de particule cu ajutorul vântului;
* circulaţia cu viteză redusă pe drumul de acces şi secţiunile de drum nemodernizat pe care se desfăşoară transportul materialelor pentru reducerea antrenării particulelor de praf;
* aplicarea unor tehnologii de execuţie moderne, a unor materiale puţin agresive pentru mediu şi a unei mecanizări avansate, cu generare minimă de deşeuri;
* amenajarea de spaţii pentru stocarea temporară a deşeurilor rezultate din lucrările efectuate; colectarea selectivă şi controlată a deşeurilor şi eliminarea/valorificarea acestora prin firme autorizate şi specializate pe bază de contract;depozitarea temporară a deşeurilor pulverulente se va face în recipienţi/saci, pentru evitarea împrăştierii acestora în mediu;
* se interzice depozitarea deșeurilor de orice fel în mod neorganziat pe sol; se vor evita orice scurgeri accidentale pe sol;
* depozitarea materialelor/utilajelor/sculelor numai în locuri special amenajate, pentru asigurarea protecției factorilor de mediu;
* folosirea de utilaje performante care nu produc pierderi de substanţe poluante în timpul funcţionării;
* întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor;
* ȋntreţinerea şi funcţionarea la parametrii normali a mijloacelor de transport şi a utilajelor de lucru, precum şi verificarea periodică a stării de funcţionare a acestora, astfel ȋncât să fie atenuat impactul sonor;
* stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;
* organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultana a mai multor echipamente care au asociate emisii sonore importante;
* oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului;
* oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;
* refacerea la starea iniţială a terenurilor ocupate temporar, la finalizarea lucrărilor;
* **respectarea condiților impuse prin actele de reglementare emise de alte autorități**;
* se vor respecta prevederilor legislației în vigoare;
* titularul proiectului are obligația de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;
* evitarea degradării zonelor învecinate amplasamentului prin staționarea utilajelor, efectuarea reparațiilor acestora etc.;
* se vor respecta prevederile tuturor avizelor emise de către alte autorități.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

ADINA SOCACIU

**Şef Serviciu AAA Șef serviciu CFM**

ing. Anca CÎMPEAN dr. biol. Paul BELDEAN

**Întocmit:**

cons. Simona-Diana MORARIU cons. Romina TINTELECAN

04.12.2023